Adriana Kaplan Marcusán

Adriana Kaplan Marcusán, nada en Buenos Aires en 1956, é unha antropóloga arxentina, experta en saúde sexual e reprodutiva con dedicación especial á prevención das mutilaciones xenitais femininas.

 Biografía 
Adriana Kaplan Marcusán  é profesora de Antropoloxía da Saúde no Departamento de Antropoloxía Social e Cultural da Universidade Autónoma de Barcelona, Directora da Fundación Wassu da Universidade Autónoma de Barcelona e Directora da Cátedra de Transferencia do Coñecemento.

Realiza traballo de campo en Gambia, Senegal e Guinea Bissau desde 1989 sobre saúde sexual e reprodutiva, focalizándose no estudo e a prevención das mutilaciones xenitais femininas (MXF).

Dirixe, como investigadora principal, o Observatorio Transnacional de Investigación Aplicada á Transferencia do Coñecemento para a Prevención da MXF que alberga a Fundación Wassu-UAB, con dúas bases de investigación, unha en España e outra en Gambia, desenvolvendo unha metodoloxía innovadora e sostible, baseada na evidencia e orientada a resultados.

Foi investigadora colaboradora do Medical Research Council de Gambia, asesora do Women's Bureau e consultora para diversas axencias internacionais como o Fondo de Poboación das Nacións Unidas (UNFPA), Programa das Nacións Unidas para o Desenvolvemento(UNDP), Unicef ou a UE). En España, asesora, forma e colaboradora con distintas institucións para planificar e implementar programas de atención e prevención da MXF a nivel local, rexional e estatal.

Forma parte do Women’s Shura Council en Nova York, do Comité de Expertos sobre a MXF na OMS en Xenebra e no Instituto Europeo para a Igualdade de Xénero en Vilnius.

 Obras 
Entre as súas publicacións figuran diversos artigos e libros, e tamén dirixiu catro vídeo-documentais:

 Gambia, ciclo vital y supervivencia (1991), unha análise exhaustiva das ideas e crenzas das culturas que habitan a rexión de Gambia, Senegal e Guinea-Bissau onde se realizou o traballo de campo.
 Iniciación sin Mutilación (2004) que achega unha proposta metodolóxica alternativa para a prevención da MF,  traducido a cinco linguas locais a petición da Vicepresidencia deste país.
 Declaración de Brufut (2009), vídeo sobre a I Conferencia Internacional sobre Prácticas Tradicionais Prexudiciais que ten lugar en Brufut, Gambia, que deu como resultado unha declaración pública que rompeu o silencio sobre a MXF no país.
 Un futuro sin mutilación (2013), que recolle as testemuñas de profesionais da saúde, estudantes, comadroas tradicionais, circuncidadoras, líderes comunitarios e relixiosos, formados a través da metodoloxía de investigación aplicada á transferencia do coñecemento en fervenza.

 Premios e recoñecementos 

 1998: Premio de Investigación en Ciencias Sociais da Fundación La Caixa.
 2003: Excelencia Investigadora Ramón y Cajal, Ministerio de Educación e Ciencia.
 2008 VII Premio Internacional Navarra á Solidariedade da Comunidade Foral Navarra.
 2009: Cátedra de Transferencia do Coñecemento Parc de Recerca-Santander.
 2010: A Asociación Catalá de Comunicación Científica seleccionouna como unha das 16 científicas catalás de excelencia.
 2013: polo seu extenso traballo etnográfico en África foi incluída nas "99 obras clásicas de antropoloxía do mundo" polo Centro de Investigacións e Estudos Superiores en Antropoloxía Social de México.
 2014: Recoñecemento pola súa loita fai máis de 20 anos contra a MXF en motivo do 25 de novembro, Día Internacional para a Eliminación da Violencia contra a Muller, por parte do Ministerio de Sanidade, Servizos Sociais e Igualdade.
 2017: Memorial Lluís Companys da Fundación Ila pola súa traxectoria na loita contra a violencia de xénero, en especial da ablación.
 2017: IV Premios DKV Medicamento e Solidariedade, Premio á Traxectoria.
 2018: Premio P.E.A.C.E. Global Women’s Award pola George Washington University.

 Notas 

Categoría:Nados en 1956
Categoría:Antropólogos da Arxentina
Categoría:Nados en Buenos Aires
Categoría:Activistas polos dereitos humanos
Categoría:Profesores da Universidade Autónoma de Barcelona